****

**Гöгöрвоöдана гижöд**

Рабочая программа учебного предмета «Коми язык» для основной общеобразовательной школы составлена на основе Программы основной и средней школы: «Коми кыв: 5-9 классъяслы уджтас / Лöсьöдысь: В.М. Лудыкова. Уджтас = Программа по коми языку для 5-9 классов /Сост. В.М. Лудыкова. – Сыктывкар: ООО «Анбур», 2011. – 72 л.б.» и на основе Программы основной и средней школы: 5-9 классын коми кыв велöдан уджтас = Программа по коми языку для 5-9 классов/ Сост. В.М. Грабежова, В.М. Лудыкова. – Сыктывкар: КРИРО и ПК, 2002 г.- 48 с.

**Планируемые результаты за курс основной школы**

**Подув школа помалігӧн виччысяна бӧртасъяс**

Велöдан выль стандарт (ФГОС) серти 9-ӧд класс помалысь велöдчысьяслысь виччысянатöдöмлун-кужанлунсö (бöртассö) торйöдöма сикасъяс вылö: а) *быд торъя мортлы лöсяланаяс* (личностнöй УУД), б) уна *мукӧд предмет велöданноглы лöсяланаяс* (метапредметнöйУУД), в) *велöдан предметлы (коми кывлы) лöсяланаяс* (предметнöй УУД).

1. Сiдз, *быд* ***торъя мортлы лöсялана удж сикасъясысь (личностныеУУД)***9-öд класс помалöм бöрын велöдчысьлӧн лоас позянлун бура вежӧртӧмӧн петкӧдлыны ассьыс кужанлунсӧ, сямсӧ, этшсӧ:

– лыддьыны гöлöс вежлалöмöн, пунктуация пасъяс пыдди пуктöмöн, став сёрни шыяс ясыда шуалöмöн, лыддянторсö вежöртöмöн-гöгöрвоöмöн, логическöй ударениетӧдчӧдӧмӧн;

– асшöра тӧдмавны тöдтöм кывъяслысь вежöртассö;

– лыддьысьны, мöвпавны лыддьöм небöг сертиыс, донъявны сiйöс, сёрнитны авторыскöд;

– небöг лыддьöм бöрын юксьыны аслас сьöлöмкылöмъясöн, ловруöн;

– аддзыны да гöгöрвоны мичлун: ывлаысь, кыланашыясысь, йöз сёрниысь, лыддян небöгысь, а сiдзжö зiльны бурмöдны-мичмöдны ассьыс сёрнисö, сöвмöдны сёрнитан сямсö;

– кывны асьсӧ чужан му, чужан кыврадейтысь мортӧн, пыдди пуктыны йöзкостса оланног, культура;

–кöсйöмöн унджык тӧдны чужан кыв йылысь, велöдны сiйöс пыдiджыка;

– вежöртöмöн, гöгöрвоöмöн сёрнитны да гижны, кывкутны ас вöчöм быд уджысь.

1. ***Уна предмет велöданноглы лöсялана уджъяс (метапредметные УУД).***
2. Велöдчысь тöдö ӧткодя да öткодьтор вöчан быд уроклы лöсялана удж сикасъяс *(регулятивные УУД)*. Сылӧн лоас позянлун:

– пуктыны уджмог, тӧдчӧдны тема;

– лöсьöдны удж вӧчанплан;

– асшӧра уджавны лöсьöдöм план серти, орччöдны вöчöмторсö пуктöм могъясыскöд, веськöдны шыбöльяссö;

– донъявны ассьыс да ёртъясыслысь вöчöмторсö, висьтавны, тырвыйö-ö гöгöрвоöма да кутшöм ногöн вöчöма уджсö (удж донъялан тшупöдъяс йывсьыс сёрнитчöны велöдыськöд).

1. Тöдöмлун босьтiгöн öткодьтор вöчан да öтнога вöдитчан удж сикасъясысь *(познавательные УУД)*9-öд класс помалысь ас тӧдӧмлун да кужӧмлун мындаыс кужас:

 – лыддьыны быдсикас текст;

– аддзыны, торйöдны, тöдчöдны текстысь, лист бокысь колана юкöн: серпас, схема, таблица, правилӧ;

– вежны öти ногöн вöзйöм юöр мöдторйöн, шуам: текст серти лӧсьӧдны план, серпас, таблица, схема да мукöдтор либö мöдарö;

– вöдитчыны кывкудъясöн, отсöг сетан небöгъясöн;

– туявны да аддзыны öтувъялун, торйöдтöмлун;

– орччöдны да аддзыны йитöдъяс, торъялöмъяс;

– мöвпавны, мöвпалöмöн сёрнитны, висьтавны ассьыс мöвпъяссö.

1. 9-öд класса велöдчысьлöн сöвмас-озырмас кыввор, сёрни, сёрни этш*(коммуникативные УУД)*. Сылӧн лоӧ позянлун:

– бура вежӧртны, ас пырыс нуӧдны чужан кывъя сёрнилысь коланлунсӧ; донъявны коми сёрнилысь паськалӧмсӧ, ӧнія кадӧ сыӧн вӧдитчӧмсӧ;

– тӧдны коми кывлысь тӧдчанлунсӧ финн-угор йӧз котырса мукӧд кывъяс пиын;

– сёрнитны литературнöй кыв нормаяс вылӧ подуласьӧмӧн;

– вӧдитчыны сёрниын лексическöй, морфологическöй, синтаксическöй синонимъясöн;

– сёрнитны мӧвпъясöта-мöдыскöд логическöя йитöмöн;

– орччöдны-öткодявны фактъяс, мöвпавны, кывкöртавны, сетны дон;

– сьöрсьöн-бöрсьöн висьтавны ас кежысь лыддьöмтор, кывзöмтор, аддзылӧмтор йылысь;

–бура гöгöрвоны сёрнитысь ёртсö,сетны колана вочакыв: ньылыд либö паныд; донъявны ёртыслысь мöвпъяссö, содтыны колана юöртöмъяс;

– коми сёрни этикеттӧдӧмӧн пырöдчыны сёрниöнйӧз дорӧ: юалöмöн, отсӧг сетӧмӧн, корӧмӧн, донъялӧмӧн;

– сёрнитны вежавидзöмöн, вöдитчыны стöча лöсялан кывъясöн;

– юксьыны аслас мöвпъясöн вомгора и гижан сёрниын;

– кужны колана дырйи веськöдны, стöчмöдны ассьыс кывкöртöдъяссö.

1. ***Велöдан предметлы лöсялана удж сикасъяс (предметные УУД).***

9-ӧд класс помалысьлӧн лоас позянлун бура вӧчны татшӧм уджъяс, удж сикасъяс:

а) **«Лексика да фразеология»**юкӧнысь:

– гöгöрвоны кывлысь лексическöй вежöртассö: вуджан али веськыд; öти али уна вежöртаса;

– вомгора да гижӧда сёрниын вöдитчыны синонимъясöн, антонимъясöн, омонимъясöн;

–торйöдны сёрнисикас кыв литературнöй кывйысь;

– тӧдмавны: быдöнлы гöгöрвоана кыв али профессиональнöй кыв,термин; важмöм кывъяс али выльöн артмöм кывъяс (неологизмъяс);

– гӧгӧрвоӧдны зумыд кывтэчасъяслысь (фразеологизмъяслысь)вежӧртассӧ;

 – висьтавны«лексикография» кывлысь вежöртассö;

 – вöдитчыныорфография, эпитет, синонимъяс, антонимъяс; комиа-роча, роча-комиа, фразеологическöй, сёрнисикасъяслöн; этимологическöйкывкудъясöн.

б)**«Фонетика, графика да орфография»** юкӧнысь:

– тӧдны грамматика юкӧнъяслысь нимъяссӧ; вежӧртассӧ;

– тöдны анбур, шыпасъяслысь пöрадок, анбурлысь коланлунсö;шыпасъяс гижанногсӧ;

– колана ногöн шуавны чорыд да небыд согласнöйяс, аффрикатаяс, аскодясьысь со­гласнöй шыяса кывъяс;

– гижöдын пасйыны став сёрни шысö; öти шы (аффриката) кык шыпасöн: дз, дж, тш; кык шы öти шыпасöн: е, ё, ю, я.

– гижӧдын петкöдлыны согласнöйяслысъ небыдлунсöь пасöн, е, ё, ю, я, и шыпасъясöн;

– гижны правилӧяс серти iда и, э да е шыпасъяса кывъяс;

– тӧдныдз-дж, тш-ч парнöй согласнöйяс бöрын гласнöйяслысь гижанног правилӧяс;

– гижныöшыбкаястöг **ъ, ь** торйöдан пасъяса кывъяс;

– тöдны-тч-, -дч-, -чч-; в-л; г-дь; к-тьгижанног правилöяс, подуласьны гижӧдын;

– литературнöй кыв нормаяс серти вöдитчыны в-л, к-ть, г-дь, ть-йт, дь-йд согласнöй шыясöн;

– коланаинö кыввуж бöрын сувтöдный, к, м, т содтысян согласнöйяс;

– юклыны кывъяс слогъяс вылö, вуджöдны öти визьысь мöдö, тӧдны коми кывйын ударение йылысь;

 –гöгöрвоöдны кывлысь гижанногсö, подулавны даöшыбкатöг гижны сложнöй кывъяс: öтлаын, визьтор пыр;

– аддзыны кывъясысь орфограммаяс, орфограмма торкалöмъяс да веськöдны найöс;

– гижны диктант (колана мында орфограммаöн да пунктуация пасъясöн);

– видлавны кывъяс фонетика, графика да орфография боксянь.

в) **«Кыв артмöм**» юкӧнысь:

– видлавны кывсöтэчас (состав) серти, артманног серти: пасйыны кыввуж, суффиксъяс; приставка;

– тöдмавны кыв артмöданногъяс да сикасъяс;

– торйöдны форма артмöдан, кыв артмöдан, кыв вежлалан суффиксъяс.

– гӧгöрвоöдны кывлысь артманногсö: кыввужъясысь, кывдінысь да кыв- вужйысь, кывдінъясысь.

г) «Морфология да орфография» юкӧнысьторйӧдны кывсикасъяс, тӧдны нимъяссӧ, тӧдчанлунсӧ, гöгöрвоны да висьтавны вежӧртассӧ, морфология признакъяс, синтаксисын тöдчанлун, а сідзжӧ:

– тӧдны да гӧгӧрвоӧдны «морфология» кывлысь вежӧртассӧ;

– видлавны кывсикасъяс морфология да орфография боксянь;

– *эмакывлысь* торйöдны ловъя да ловтöм предметъяс, аснима да абу аснима эмакывъяс; тöдмавны лыд, вежлӧг, морт формаяс; гижны кывбöръяс эмакывъяскöд (торйöн);

*– кывбердлысь* тӧдчӧдны вежöртассö, торйöдны каче­ственнöй да относительнöй кывбердъяс, кывбердлысь öткодялан тшупöдъяс; тöдчöдны кывбердлысь артманногсö: кыввуж, суффиксъяс; кутшöм кывсикасысь артмöма; гöгöрвоöдны сложнöй кывбердъяслысьгижанногсӧ;вӧдитчыны кывбердъясöн сёрникузяясын тöдчöданпас да юöрпас пыдди; тӧдныкывбердлысь тӧдчанлунсӧ серпаса литератураын;

*– лыдакыв* торйöдны мукöд кывсикасъясысь;тöдны тэчас серти лыдакывъяслысь артмöм: прöстöй, сложнöй, тэчаса; вежöртас серти: лыда, собирательнöй, пöрадок петкöдлысь; ылыс да юкöна лыдакывъясшуны коми ног: 1 да 1/2 тупöсь нянь, 0,5 лун (тупöсьöн-джынйöн, лун джын); тӧдныгижанногсӧсложнöй лыдакывъяслысь, кадпасъяслысь; вöдитчыны гижöдын став сикаса лыдакывъясöн;

*– нимвежтаслысь* тöднысикасъяс (öта-мöд бӧрся пöрадокыс абу быть), тöдмавны вежлöг формаяс; вӧдитчыны сёрниын и гижöдын нимвежтасьясöн литературнӧй кыв нормаяс серти; тöдны нимвежтасъяслысь гижанногсö;

*–*  тӧдны  *кадакывлысь* кывпод форма; кадакывлысь наклонениеяс: юöртана, тшöктана; тöдмавныкадакывлысь морт лыд, кад(öнія, локтан, 1-ой колян кад, 2-ӧд колян кад); торйӧднывуджан да вуджтöм кадакывъяс;звукоподража­тельнöй да изобразительнöй кадакывъяс; тӧдны-мунны, -видзны, -вартны, -кывны, -керны суффиксъясöн кадакывлысь артмöмсӧ да гижанногсӧ; вöдитчыны кадакывлöн када формаясöн, действие мунанног петкöдлысь кадакывъясöн (дыр мунан, унаысь овлан, öдйö мунан): -ышт, -лывл, -ывл, -ав (-ал), -л-, (-лы-);тӧдны кадакывлысьтӧдчанлунсӧ серпаса литератураын;вöдитчыны кадакывъясöн устнöй да гижан сёрниын;

– тöдныкадакывлысь аслыссикас формаяс *– шöркыв да ногакыв;* налысь артмӧмсӧ; шӧркыв артмӧдысь суффиксъяс: *-ысь, -öм, -том, -ан (-ян), (-ана);*ногакыв артмöдысь суффиксъяс: *-иг (-iг), - игöн (-ігöн), -мöн, -öмöн*;аддзыны шӧркывсӧ да ногакывсӧ сёрникузяысь, вöдитчыны гижöдын, сёрниын;

– торйöдны*кадакывберд* мукöд кывсикасъясысь;тöдны кадакывбердлысь сикасъяс, висьтавны юалöмъяс отсöгöн сикассö;öткодялан тшупöдъяссö, артманногсö да гижанногсö; вöдитчыны кадакывбердъясöн сёрниын и гижöдын;

*–* тӧдны *состояние петкöдлысь кывъяслысь* ве­жöртассӧ да синтаксисын налысь тöдчанлунсö;вöдитчыны состояние петкöдлысь кывъясöн гижöдын, сёр­ниын;

– тöдны *отсасян кывсикасъяслысь* коми сёрниын да ги­жöдын коланлунсö да тöдчанлунсö;тöдмавны найöс вежöртас сертиыс да колана ногöн гижны асшöркывсикасъяскöд; вöдитчынысёрниын, гижöдын кывбöръясöн, кывйитöдъясöн,кывторъясöн; тöдны кывйитöдъяслысь чукöръяс: сочинительнöй да под­чинительнöй. Сочинительнöй кывйитöдъяс: йитана *(да, и, дай. ни)*, торйöдана *(нисьö,* -*нисьö,либö*, али,*то, -то*), паныда *(а, но, да (но пыдди);* тöдныкывйитöдъяслысь гижанногсö. Öтлаын: *зато, быттьöкö;* торйöн:*сы вöсна мый, сы понда мый; не то;* тöдныкывторъяслысь гижанног;

– торйöдны *междометие*мукöд кывсикасъясысь; лыддьыны междометиеа сёрникузяяс; тöдны междометиеяс дырйи пунктуация пасъяс сувтöдöм: запятая либö горöдан пас)

«Синтаксис» юкӧнысь:

– тӧдны да гӧгӧрвоӧдны *«синтаксис»* кывлысь вежӧртассӧ;

– видлавны *кывтэчас* да *сёрникузя* синтаксис боксянь;

–торйӧдны ***кывтэчас*** кывйысь, сёрникузяысь, гӧгӧрвоӧдны торъялӧмсӧ;индыны кывтэчасса кывъяс костысь йитöдсö: *веськӧдлӧм, сибӧдчӧм*; индыны сюрöса да йитчысь кывьяссö;артмöдны кывтэчасъяс, сувтöдны йитчысь кывсö колана формаö;аддзыны кывтэчасъяс сёрникузяысь;

*–* тöдны  *сёрникузяяслысь* медшöр признаксö, артмöмсö;тöдмавны сёрникузя тэчассӧ подув лыд сертиыс(прöстöй, сложнöй), висьталан мог серти (юöртана, юалана, чуксалана), шуанног серти (горöдана да абу горöдана); гижигӧн сувтöдны помас пунктуация пасъяс (чут, юалан пас, горöдан пас);

 – торйöдны ***прӧстӧй сёрникузя***кывтэчасысь, сложнӧй сёрникузяысь; тӧдны признакъяс кык сюрöса да öти сюрöса прöстöй сёрникузяяслысь; аддзынысёрникузяысь сюрöса юкöдъяс, тöдны налысь тöдчанлунсö;тӧдмавны юöрпассерти сикассö да гöгöрвоöдны артмöмсö(прӧстӧй, составнӧй юöрпаса либӧ нима);тöдны подувпас да юöрпас костын тире сувтöдöм; вöдитчыны öти сюрöса сёрникузяясöн сёрниын да гижöдын;индыны художествоа гижöдъясысь татшöм сёрникузяяссö, тöдчöдны коланлунсö;

– торйӧдны *паськӧдӧм да абу паськӧдӧм (паськӧдтӧм)* сёрникузя, аддзыны да тöдмавны найöс текстъясысь; тӧдчӧдны сёрникузя подувсӧ, аддзыны содтанаюкöдъяс, тӧдныналысь сикасъяссö: содтанпас, тöдчöданпас, ногапас; тӧдныöтсяма юкöдъяса да на дырйи öтувтан кывъяса сёрникузяясйылысь;гӧгӧрвоны да торйöдны öтсяма да абу öтсяма тöдчöданпасъяс; тӧдныпыртана кывъяс, тэчасъяс, сёрникузяясйылысь да аддзыны найӧс сёрникузяысь, текстысь, вöдитчыны сёрниын да гижöдын татшöм сёрникузяясöн, тöдны налысь тöдчанлунсö художествоа текстъясын;

– тöдны*шыöдчöм* йылысь, кыдзи грамматика боксянь йитчытöм кыв (кывтэчас) йылысь; вöдитчыны сёрниын да ги­жöдын шыöдчöма сёрникузяясöн;

– аддзынытекстысь*веськыд сёрниа* сёрникузяяс, тӧдчӧдны налысь признакъяссӧ; тӧдны веськыд сёрни дырйи пунктуация пасъяс сувтöдан правилӧяс да вӧдитчыны наӧн гижигӧн; кужны веськыд сёрни бергöдны косвеннöйӧ; вöдитчыны веськыд да косвеннöй сёрниа сёрникузяясöн, пыртны найöс сёрниö;

*–* тӧдны***сложнöй сёрникузяяслысь***признакъяссӧ, артманногсӧ; тӧдмавны сёрникузя йитöдъяссö да сикасъяссöсоюзтӧмъяслысь, союзъясалысь вежöртас сертиыс: öтвывтана, паныд сувтöдана, торйöдана; гӧгӧрвоӧднысёрникузяясысь действие мунöмсö: öта-мöд бöрсяыс, öттшöтш, торйöдöмöн;аддзыны сложнӧй сёрникузяясхудожествоа текстысь либӧ лӧсьӧдны асшӧра, пыртны найöс гижöда уджъясö;

– тöдны*сложнӧй сёрникузя*сикасъяс: сложносочинённöй, сложноподчи­нённöй, союзтӧм; индыны признакъяссöбыд сложнӧй сёрникузялысь; тӧдны йитӧдсӧ да нимъяссӧ;

– тӧдмавны придаточнöйяслысьсикасъяс: изъяснительнöй, определительнöй, обстоятельственнöйяс (када, ина, нога, мог да помка, степень пет­кöдлысь) условнöй, уступительнöй;торйӧдны некымын придаточнöя сложноподчинённӧй сёрнику­зяысь юкöнъяссö,гöгöрвоöдны йитöдъяссö; аддзыны сложноподчинённӧй сёрникузяясхудожествоа гижöдъясысь;

– тӧдны да гӧгӧрвоӧдны*союзтöм сложнöй сёрникузяяслысь* артманногсö, признакъяссö, грамматическöй подувъяс кос­тысь йитöдъяссö;аддзыны союзтöм сложнöй сёрнику­зяяс художествоа, публицистика текстъясысь;тöдны союзтöм сложнöй сёрникузяяслысь литератураын тöдчанлунсö;вöдитчыны гижöда уджъясын союзтöм сложнöй да сложноподчинённöй сёрникузяясöн, кыдзи синтаксическöй синонимъясöн;

**–** аддзыны текстысь *уна сикас йитӧда сложнӧй сёрникузяяс*; гӧгӧрвоӧдны налысь артмӧмсӧ, юкӧдъяскостса йитӧдъяссӧ; тӧдны налысь тӧдчанлунсӧ художествоа литератураын.

**е) «Пунктуация»** юкӧнысь:

– тӧдны *«пунктуация»* кывлысь вежӧртассӧ; вомгора да гижӧд сёрниынпунктуация пасъяслысь коланлунсӧ, тӧдчанлунсӧ; пунктуация правилӧяслысь системасӧ;

– тӧдны ӧти да кык пасӧн петкӧдлӧм пунктуация пасъяс йылысь(. , ? ! – «» : ; ) да кор найӧс колӧ пуктыны сёрникузяын;

– сувтӧдны пунктуация пасъяс прӧстӧй сёрникузяын;

– сувтӧдны пунктуация пасъяс прӧстӧй сьӧктӧдӧм сёрникузяын;

– сувтӧдны пунктуация пасъяс сложнӧй сёрникузяясын: сложносочинённӧйын, сложноподчинённӧйын, союзтӧмын; уна сикас йитӧда сложнӧй сёрникузяясын;

– сувтӧдны пунктуация пасъяс веськыд сёрниа сёрникузяясын, цитатаяса дырйи, морта-морт сёрниа сёрникузяясын.

ж)**«Стилистика»** юкӧнысь:

– тӧдны «стилистика» кывлысь вежӧртассӧ; коми кыв стилистикалысь тӧдчанлунсӧ;

– тöдмавны стиль боксянь гижöдъяс: сёрнитан, публицистика, научнöй, делöвöй, художест­веннöй – да тӧдчӧдны налысьпризнакъяс;торйöдны стильяс да жанръяс серти гижöдъяс: шыöдчöм (заявление), характери­стика, дöверенносьт, учебник, юöртöм, доклад, отзыв, очерк, репортаж; лöсьöдны разнöй стильяслы лöсялана гижöдъяс;гöгöрвоöдны йӧз кост сёрни да гижöд стильяслысь торъялöмсö; лöсьöдны литературнöй кыв нормаяс вылö мыджсьöмöн уна сикас стиля гижӧдъяс; тöдны гижöд стиль сöвмöмлысь тшупöдъяс.

## Содержание программы

## Чужан коми кыв велӧдан сюрӧс

Школаын чужан кыв велӧдӧмыс подуласьӧ кыв йылысь наука вылӧ, лӧсялӧ кыв наукаын выль восьтӧмторъяслы, стӧчмӧдӧмторъяслы.

Ӧнія коми кыв грамматикаысь школаын велӧдсьӧны татшӧм юкӧнъяс: фонетика да графика, морфология да орфография, лексика да фразеология, синтаксис да пунктуация. Грамматикасӧ велӧдігӧн ыджыд тӧдчанлуныс вомгора да гижӧд сёрни сӧвмӧдан,текст да сёрни стильяс вылын уджъяслӧн. Став сикас уджыс вӧчсьӧ грамматика темаяскӧд топыда йитчӧмӧн. Быд классын артыштӧма велӧдны-сӧвмӧдны челядь арлыдлы лӧсялан мында тӧдӧмлун-кужӧмлун, медым школа помалігӧн велӧдчысь ас кежсьыс бура вӧдитчис босьтӧм тӧдӧмлуннас, вермис петкӧдлыны уджын ассьыс кужӧмлунсӧ, писькӧслунсӧ да сямсӧ. Тайӧ: а)сёрни кывзӧм-гöгöрвоӧм, сёрнитны, лыддьысьны, гижны кужӧм; б) чужан кыв система тӧдӧм, кыв система гӧгӧрвоӧм; коми кыв наукалысь юкӧнъяс тӧдӧм, наука боксянь кыв туявны кужӧм; в) чужан кыв пыр коми йöзлысь олан туй, история, культура йылысь тӧдмалӧм да водзӧ ассьыс тöдöмлунсӧсöвмöдӧм.

**Классъяс серти коми кыв велӧдан юкӧнъяс**

Кыв велӧдан наукаысь школаӧ босьтӧм юкӧнъяссӧ бӧрйӧма сідз, мед велӧдан темаяссӧбура позис гӧгӧрвоны да босьтны юрвежӧ.

Классъяс сертиыс велӧдан темаяссӧ юклӧма тадзи:

– быд классын эм «Кыв йылысь тӧдӧмлунъяс»,«Текст. Сёрни. Сёрни стильяс» темаяс вылӧ часъяс;

– ӧткымын грамматика юкӧн пыртӧма велӧдны тшупӧдъясӧн: «Лексика да фразеология» – 5-ӧд да 6-ӧд класъясын, «Синтаксис да пунктуация» – 5-ӧдында 8-ӧд – 9-ӧд классъясын, «Кыв артмӧм» – 5-ӧд классын, но сы йылысь оз ков вунӧдны6-ӧд да 7-ӧдын кывсикасъяс велӧдігӧн;

– 5-ӧд классӧ пыртӧма велӧдны фонетика да графика, лексика да фразеология (юкӧн), кыв артмӧм, орфография, синтаксис да пунктуация;

– 6-ӧд да 7-ӧд классъясын урчитӧма велӧдны морфология. 6-ӧд класслы пыртӧма темаяс: лексика, эмакыв, кывберд, лыдакыв, нимвежтас; 7-ӧд класслы – кадакыв, кадакыв формаяс, кадакывберд, отсасян кывсикасъяс, междометие; «Морфология» юкӧнысь тӧдӧмлунсӧ колӧ вынсьӧдны и 8-9 классъясын;

– 8-9 классъяс велӧдӧны синтаксис да пунктуация, сёрни стильяс. 8-ӧд класса велӧдчысьяс тӧдмасьӧны кывтэчасӧн да прӧстӧй сёрникузяӧн: кык состава, ӧти состава, ӧтсяма юкӧдъяса, пыртана кывъяса, торйӧдӧм содтана юкӧдъяса, шыӧдчӧмъяса, веськыд сёрниа;

– 9-ӧд классын велӧдӧны сложнӧй тэчаса сёрникузяяс: сложносочинённӧй, сложноподчинённӧй, союзтӧм, уна сикас йитӧда сложнӧй сёрникузяяс. 9-ӧд классын жӧ паськыда велӧдсьӧны «Кыв йылысь» да «Сёрни стильяс йылысь» темаяс.

Юкӧма кадсӧ велӧдӧм темаяс вынсьӧдӧм да мӧдпӧвъёвтӧм вылӧ (велӧдчан во пансигӧн да помын). Сёрни сӧвмӧдан уджъяс нуӧдӧм могысь индӧма жӧ часъяс, но тайӧ уджсӧ колӧ нуӧдны урокысь урокӧ: велӧдны мичаа сёрнитны, сӧвмӧдны сёрнитан сям, кыпӧдны сёрни культура.

**5 класс. 68 час.**

|  |  |
| --- | --- |
| **Велӧдан темаяс:**мый колӧ гӧгӧрвоны да босьтны вежӧрас велӧдчысьлы | **Удж сикасъяс:**мый колӧ кужны да вӧчны велӧдчысьлы |
| **Коми кыв – коми мортлöн чужан кыв**. | **Тӧдны, вежӧртны** чужан кывлысь коми йӧз олӧмын тӧдчанлунсӧ.  |
| **Коми сёрни. Текст. Сёрни стильяс**  |
| Кыв да сёрни. Коми сёрни. Сёрни этш.  | **Тӧдны** *кыв* да*сёрни* кывъяслысь вежӧртассӧ. **Торйӧдны** вомгора да гижöд сёрни, **тӧдны** налысь коланлунсӧ, тӧдчанлунсӧ.**Кужны**нуӧдны морта-морт сёрни, сёрнитны тшöтшъяяскöд, верстьöкöд.  |
| Сёрнисикасъяс.  | **Тӧдны** сёрнисикас нимъяслысь артмöм, сёрнисикасъяслысь коланлун, тöдчанлун.**Тöдмавны** öткымын сёрнисикас медтöдчана признакъяс сертиыс кывзӧм сёрниысь либö лыддьӧм текстысь. **Тöдны** сёрнисикас кывкудъяс да **кужны вöдитчыны** наöн.**Велавны**  сёрнитны да гижны литературнöй кывйöн. |
| Текст. Текст сикасъяс. Текст артмӧм. Абзац.План. | **Тӧдчӧдны**  текстлысь признакъяс; кывъяс да кывтэчасъяс серти **тӧдмавны** текст сикас.**Видлавныда гӧгӧрвоны** текст сюрӧс, **восьтыны** текстлысь медшӧр мӧвпсӧ, сувтӧдны сюрӧс серти юалӧмъяс, **вочавидзны** юалӧмъяс вылас. **Юклыны** текст абзацъяс вылö; **лöсьöдны**прӧстӧй план; висьтавны текст сюрӧссӧ дженьдӧдӧмӧн либӧ матӧ текст сертиыс. **Лӧсьӧдны-артмӧдны** кокньыдик текстъяс (текст-юӧртӧм-висьталӧм, текст-мӧвпалӧм, текст-серпас). |
| Сёрни стильяс.  | **Торйӧдны**  научнöй да художествоа текстъяс признакъяс сертиыс. **Видлавны да кужны донъявны** кокньыдик текстъяс стиль боксянь. **Лöсьöдны** стиль боксянь торъялана текст-серпасъяс. |
| **Синтаксис да пунктуация** |
| Мый велöдö синтаксис?Мый велӧдӧ пунктуация? Кывтэчас.  | **Гӧгӧрвоны***синтаксис* да *пунктуация* кывъяслысь вежӧртас; сёрни артмӧдӧмын *синтаксислысь* тӧдчанлунсӧ.**Кужны** висьтавны, мыйӧн торъялӧны: кыв да кывтэчас, кывтэчас да сёрникузя. **Торйӧдны** сёрникузяысь кывтэчасъяс. **аддзыны**-пасйыны сюрöс да йитчысь кывъяссö; **тöдмавны** йитöс сикассö.**Тöдмавны** кывтэчасысь кыв формаяссö.**Лöсьöдны**схема серти кывтэчас, а кывтэчаслы – схема.Сетӧм кывтэчасъяс пыртӧмӧн **лӧсьӧдны** сёрникузяяс, текст. |
| Сёрникузя. Юöртана, юалана, чуксалана сёрникузяяс да найöс шуанног.Горöдана сёрникузяяс. | **Тӧдны,** мый сійӧсёрникузяыс.**Кужны** аддзыны сёрникузялысь заводитчӧмсӧ да помсӧ. **Тöдмавны** сёрникузя сикасъяс висьталан мог да шуанног серти. **Кужныпуктыны** сёрникузя помын колана пунктуация пасъяс.**Кужны артмӧдны** юӧртан, юалан, чуксалан сёрникузяяс. **Пыртны** татшӧм сёрникузяяссӧ асшӧра лӧсьӧдан текстъясӧ. |
| Сёрникузя подув. Сёрникузяын (сюрöса) да содтан юкöдъяс.Паськӧдӧм да абу паськӧдӧм сёрникузяяс. | **Тӧдны,** мый лоӧ сёрникузя подувнас. **Кужны аддзыны, тöдмавны** сёрникузяысь подувсӧ, содтана юкöдъяссӧ. **Тӧдны** да висьтавны содтана юӧдъяслысь нимсö, **кужны** визьнитны колана ногöн. **Тӧдны** паськӧдӧм да абу паськӧдӧм сёрникузяяслысь признакъяс. **Лöсьöдны** сетöм схема серти сёрникузя, и сёрникузялы – схема. **Аддзыны, гӧгӧрвоӧдны**  торъялöмсö нимтан да керан вежлöга эмакывъяслысь. |
| Сёрникузяын öтсяма юкöдъяс. Ӧтсяма юкӧдъяса сёрникузя шуанног, гижигӧн пунктуация пасъяс пукталанног. Öтсяма юкöдъяс бердын öтвывтан кывъяс. |  **Кывны-тӧдмавны** ӧтсяма юкӧдъяса сёрникузяяс сёрниысь, **аддзыны** текстысь.**Аддзыны** сёрникузяысь öтсяма юкöдъяс, **тöдмавны** сикасъяссö. Синтаксис боксянь сёрникузя видлалігӧн ӧтсяма юкӧдъяссӧ **петкӧдлыны** колана ногöн визьнитӧмӧн. **Лöсьöдны** сетöм схема серти сёрникузя да сёрникузялы – схема. **Аддзыны** ӧтсяма юкӧда сёрникузяясысь ӧтвывтан кывъяс.**Тӧдмавны** ӧтвывтан кывъяслысь инсӧ, **кужныгӧгӧрвоӧдны** пунктуация пасъяслысь коланлунсӧ. **Вӧдитчыны** ӧтсяма юкӧдъяса сёрникузяясӧн творческӧй уджъяс гижигӧн.  |
| Шыӧдчӧм.Сёрникузяын шыӧдчӧмлӧн сулалалін. Шыӧдчӧм дырйи пунктуация пасъяс.Шыӧдчӧма сёрникузяяс шуанног  | **Тӧдны**, мый сійӧ шыӧдчӧмыс. **Торйӧдны** шыöдчöмъяс сёрникузяысь: лыддигӧн торйöдны гöлöсöн, гижигöн –пунктуация пасъясöн. **Лöсьöдны** сетöм схема серти шыöдчöм пыртöмöн сёрникузя, и татшöм сёрникузялы – схема.**Пыртны** шыӧдчӧмъяса сёрникузяяс творческӧй уджъяс гижигӧн. |
| Сложнӧй сёрникузя. Прӧстӧй да сложнӧй сёрникузяяс.  | **Тӧдны,** кыдзи артмӧ сложнӧй сёрникузя.**Кужны орччöдны** да **гöгöрвоöдны** сложнöй да прöстöй сёрникузяяслысь торъялöмсö. **Тöдмавны** сложнöй сёрникузяяс, **аддзыны** налысь подув юкöнъяссö, **тöдчöдны** артманногсö; **кужны** лыддьыны колана шуанногӧн; гижигӧн **пуктыны** пунктуация пасъяс.**Лöсьöдны** сетöм схема серти сложнӧй сёрникузя, а сёрникузялы – схема.**Вӧдитчыны** сложнöй сёрникузяясӧн юöртöм (висьт) лӧсьӧдігӧн, гижигӧн. |
| Веськыд сёрни.Веськыд сёрниа сёрникузяяс.Морта-морт сёрни (диалог). | **Тöдмавны** веськыд сёрниа сёрникузяяс, морта-морт сёрни (диалог). **Аддзыны** веськыд сёрниа сёрникузяяслысь юкöнъяссö, **гӧгӧрвоӧдны** пунктуация пасъяслысь коланлунсö. **Бӧрйыны** колана шуанног веськыд сёрниа сёрникузяяс да диалог лыддигӧн.**Кужны лöсьöдны** схема серти татшöм сёрникузясӧ, а сёрникузялы – схемасӧ.**Пыртны** веськыд сёрниа, морт-морта сёрниа сёрникузяяс текстъясӧ (висьт, серпас, мӧвпалӧм).  |
| **Лексика** |
| Лексика – кывлöн озырлун. Уна вежöртаса кывъяс.Кывкудъяс. | **Гöгöрвоны***лексика* кывлысь вежӧртассӧ. **Аддзыны** торъялӧмсӧ*öти вежöртаса да уна вежöртаса* кывъяслысь. **Гӧгӧрвоны,** мый кывлӧн эм вежӧртас, кывлӧн овлӧ грамматическӧй форма.**Кужны уджавны** кывкудъясӧн**: аддзыны** колана кыв; **тöдны,** мыйпеткӧдлӧныдженьыд пасйöдъясыс. **Кужны висьтавны** кывкуд лöсьöдысьяслысь ним-овъяс, кöнi да кор петалöма кывкудыс. |
| Кывъяслöн вуджöдана вежöртас.  | **Тӧдмавны, кужны гöгöрвоöдны** (контекст серти) кывйыс вуджан либö абу вуджан вежöртаса.**Тöдны** вуджан вежöртаса кывъяслысь коланлунсö да тӧдчанлунсӧ сёрниын да художестова литератураын. **Видлавны** художествоа тропъяскӧд орччӧдӧмӧн: эпитет, ловзьӧдӧм, метафора. Сёрниын **вӧдитчыны**вуджан вежӧртаса кывъясӧн. |
| Омонимъяс. Синонимъяс. Антонимъяс.Кывкудъяс. | **Тöдны***омоним, синоним, антоним* кывъяслысь вежöртассö. **Аддз**ыны синоним, омоним, антоним текстъясысь, **гӧгӧрвоӧдны** налысь тӧдчанлунсӧ. Сёрниын **вӧдитчыны** синонимъясӧн, антонимъясӧн.**Лӧсьӧдны**велӧдан тема серти ворсöм (юрпесан), мойд, кывбур.**Тöдны** коми кывкудъяс да кужны уджавны наӧн. **Тöдны** кывкуд лöсьöдысьяслысь ним-овъяс,кор, кöнi йöзöдöмаöсь кывкудсö.  |
| Проекта удж | **Вöчны** велӧдӧм тема серти проекта удж. **Петкöдлыны**коми грамматика тöдöмсӧ, сёрни этшсӧ, кывворсӧ, удж вöчан сямсö.**Кужны кывзыны, донъявны** ассьыс да ёртъясыслысь уджсӧ.  |
| **Фонетика, графика, орфография**  |
| Мый велöдöны грамматикалöн *фонетика*, *графика, орфография* юкöнъяс? Сёрни шыяс.Гора да гортöм согласнöйяс. Чорыд да небыд согласнöйяс.Слог. | **Тöдны**да висьтавны*фонетика, графика, орфография*терминъяслысь вежöртассö. **Кужны гöгöрвоöдны** тайӧ юкӧнъяссӧ велöдöмлысь коланлунсö.**Тӧдны** согласнӧй да гласнӧй шыяслысь торъялӧмсӧ, артмӧмсӧ, коланлунсӧ.**Кужны**: **торйöдны** гора да гортöм согласнöй шыяс, **гöгöрвоöдны** артманногсö; стöча шуавны согласнöй (гора-гортöм, чорыд-небыд) шыяс.**Тöдны** гласнöй шыяслысь слог артмöдiгöн тöдчанлунсö.Тöдны *транскрипция* кыв да кужны вöчны сы серти уджъяс.  |
| Шыпасъяс да шыпас чукöр. Анбур.  | **Тöдны** да висьтавны, мый сійӧ анбурыс, мыйын коланлуныс, тӧдчанлуныс. Ыджыд да ичӧт шыпасъяс. **Кужны висьтавны** анбур. **Тӧдны** да **кужны висьтавны** коми шыяс да шыпасъяслысь аслыспöлöслунсö.**Гижны** кывъяс транскрипцияöн и мöдарö – транскрипция серти гижны шыпасъясöн. |
| Е, Ё, Ю, Я шыпасъяс. Гижигöн согласнöйяслысь небыдлун пасйöм. **Ь** отсöгöн согласнöйяслысь небыдлун пасйöм.*И* да *I*, *Э* да*Е* шыпасъяс гижöм.*ДЖ–ДЗ, ТШ–Ч* согласнöйяс бöрын гласнöйяс гижöм. Ъ да Ь – торйöдан пасъяс | **Тöдны** да висьтавны *Е,Ё,Ю,Я , ДЖ-ДЗ, ТШ-Ч, И-I* шыпасъяслысь гижигöн тöдчанлунсö, коланлунсö.**Кужны торйӧдны** чорыд-небыд согласнӧйяс, **тӧдны** небыдлун пасйысь *Е, Ё, Ю, Я, Ь* шыпасъяслысь коланлунсӧ, гижанногсӧ. **Тӧдны***Ъ* да *Ь* торйӧдан пасъяслысь гижанногсӧ.**Тӧдны** гижанног правилöяс, **кужны вӧдитчыны** наӧн гижан уджъяс вӧчигӧн. |
| Кыв шöрын *Л–В* согласнöйяслöн вежласьöм.Кывъясын сёрни шыяслöн вежласьöм. Шыяс аскодялiгöн кывъяс гижанног. Шусьытöм согласнöйяса кывъяс гижанног.Орфография кывкуд. | **Тöдны** да **висьтавны***Л-В* шыпасъяслысь гижигöн вежласьöмсö.**Тöдны** согласнöй шыяс вежласигöн, аскодялігӧн, шусьытӧм согласнӧя кывъяс гижанног правилöяс.**Тӧдны**  гижанног правилöяс, вӧдитчыны наӧн, аддзыны орфограммаяс.**Кужны бура гижны** диктант,вöчны содтöд уджъяс. **Кужны донъявны** ассьыс уджсö, вöчны кывкöртöдъяс. **Вӧдитчыны** орфография кывкудйӧн.**Видлавны** кывсӧ фонетика боксянь |
| **Кыв состав. Кыв артмöм** |
| Кывдiн. Кыввуж. Öтвужъя кывъяс. Кыв вежлалан суффиксъяс.Суффиксъяс гижанног.Кыв артмöдысь суффиксъяс.Форма артмӧдысь суффиксъяс.Орфография кывкуд. | **Тöдны** темаяс серти велöдöм терминъяс, налысь вежöртас.**Кужны гöгöрвоöдны***кыввуж да кывдiнлысь* торъялöмсö, налысь артмöмсö.**Тӧдны** суффиксъяслысь тӧдчанлун.**Торйӧдны** кыввуж да кывдiн, кыв вежлалан, кыв артмӧдан, форма артмӧдан суффиксъяс.**Кужны лöсьöдны** кывлы схема и мöдарö – схема серти артмöдны кыв. **Видлавны** кывсӧ тэчас (состав) серти да петкöдлыны колана пасъясöн.  |
| Сложнöй кывъяс. Сложнöй кывъяс гижанног. Öтлаын гижан сложнöй кывъяс. Визь пыр гижан сложнöй кывъяс.Орфография кывкуд. | **Гöгöрвоöдны** *сложнöй кывъяслысь* артмöмсö, гижанног серти торъялöмсö. **Видлавны** сложнӧй кывъяслысьартманногсö, **тöдчöдны** гижанногсö. **Вӧдитчыны** орфография кывкудйӧн. **Петкӧдлыны** тема сертибосьтӧм тӧдӧмлун-кужӧмлунсӧгижан уджъяс вӧчигӧн. **Видлавны, веськӧдны** торксьӧмъяс, вӧчны ӧшыбкаяс вылын удж. |

**6 класс. 34 час.**

|  |  |
| --- | --- |
| **Велӧдан темаяс:**мый колӧ гӧгӧрвоны да босьтны вежӧрас велӧдчысьлы | **Удж сикасъяс:**мый колӧ кужны да вӧчны велӧдчысьлы тема сертиыс |
| **Коми кывлӧн финн-угор кыв семьяын ин.** | **Тӧдны** финн-угор кывъяс котыр йылысь, коми кывлы медматыс рӧдвуж кывъяс йылысь. **Кужны корсьны** та йылысь содтӧд тӧдӧмлун, юксьыны тӧдӧмлуннас.  |
| **Текст. Сёрни. Сёрни стильяс**  |
| Текст. Текстлӧн медшӧр мӧвп. Тема. Ним. | **Тӧдны**, мый сійӧ текстыс. **Видлавны** текст сюрӧс, **восьтыны** медшӧр мӧвпсӧ, **тӧдчӧдны** темасӧ. **Тӧдны** паськыд да векни тема йылысь. **Кужны** нимтыны (пуктыны ним) текст.  |
| Текст сикасъяс. Текст артмӧдӧм. | **Тӧдны** текст сикасъяс: юӧртӧм, серпас, мӧвпалӧм; тӧдны быд текстлысь тэчассӧ. **Тӧдны** текстлысь признакъяс: тема, медшӧр мӧвп, юрним, абзац, опорнӧй кывъяс. **Торйӧдны**текстысь абзацъяс, **тӧдчӧдны** налысь темасӧ, **тӧдмавны** йитчӧмсӧ. **Тӧдны** текстлысь ӧтувъялун. **Тӧдны** висьтлысь тэчас. **Кужны лӧсьӧдны**прӧстӧй план, **велавны** лӧсьӧдны сложнӧй планъяс.**Вӧчны** творческӧй уджъяс. **Петкӧдчыны** классын асшӧр уджъясӧн, кужны **сёрнитны. Кужны видлавны,бурмӧдны,донъявны** ассьыс да ёртъяслысь уджъяс.  |
| Ичӧт йӧрыша текстъяс.  | **Кужны тӧдмавны** ичӧт йӧрыша текст сикасъяс. **Велӧдчынылӧсьӧдны**ичӧт йӧрыша текстъяс: письмӧ, корӧм, чолӧмалӧм, юӧртӧм да с.в.  |
| **Лексика да фразеология. Лексикография** |
| Лексика, фразеология, лексикография – кыв велӧдан наука юкӧнъяс. Быдӧнлы гӧгӧрвоана кывъяс.Сёрнисикас кывъяс.Уджсикас (профессиональнӧй) кывъяс.Тшӧкыда вӧдитчан кывъяс.Архаизмъяс. Историзмъяс.Выль кывъяс. Заимствуйтӧм кывъяс. | **Тӧдны, кужны висьтавны** *лексика, фразеология, лексикография* кывъяслысь вежӧртассӧ. **Тӧдны** сёрнисикас кывъяслӧн тӧдчанлун йылысь. **Кужны тӧдмавны** быд торъякывлысь тӧдчанлунсӧ сёрниын бергалӧм сертиыс, лексика боксянь: уджсикас кывъяс, архаизмъяс, историзмъяс, выль да заимствуйтӧм кывъяс. **Тӧдны** лингвистика кывкудъяс: кыв вежӧртас гӧгӧрвоӧдан (тӧлкӧвӧй), коми-роч, этимология, синоним, антоним; омоним, сёрнисикас (диалект). **Кужны вӧдитчыны** кывкудъясӧн, аддзыны наысь колана гӧгӧрвоӧдӧмъяс. **Донъявны** ассьыс да ёртъяслысь сёрнисӧ кывъяснас кужӧмӧн, стӧча вӧдитчӧм сертиыс. |
| Фразеологизмъяс – зумыд кывтэчасъяс. Фразеологизмъяслӧн вуджӧдан вежӧртас. Фразеологизмъяслӧн сёрниын тӧдчанлун.  | **Торйӧдны** зумыд кывтэчасмукӧд кывтэчасъясысь.**Вежӧртны, гӧгӧрвоӧдны** фразеологизмъяслысь вежӧртассӧ. **Вайӧдны**синонимъяс. **Туявны** зумыд кывтэчасъяслысь тӧдчанлунсӧ художествоа литератураын. **Кужны пыртны** зумыд кывтэчасъяс сёрниӧ, творческӧй уджъясӧ. |
| **Морфология, орфография**  |
| Морфология – грамматика юкӧн. Морфология – кывсикасъяслӧн вежӧртас, налӧн артмӧм да вежласьӧм йылысь наука.  | **Тӧдны***морфология* кывлысь вежӧртас. **Гӧгӧрвоны** кывлысь кыдз кывсикаслысь грамматикаын тӧдчанлунсӧ. **Кужны торйӧдны** кывсикасъяс: асшӧра да отсасян.**Тӧдмавны** кывсикасъяс сёрникузяысь, юалӧмъяс серти тӧдмавны кывлысь грамматика формасӧ. |
| **Эмакыв**Эмакывлӧн вежӧртас, морфологияын да синтаксисын петкӧдчӧм. Аснима да абу аснима эмакывъяс. Ловъя да ловтӧм эмакывъяс. Эмакывлӧн лыд да вежлӧг серти вежласьӧм. Морта-индана суффиксъяса эмакывъяслӧн вежлӧгасьӧм. Эмакывъяслӧн артмӧм. Эмакывъяс гижанног.Эмакывлӧн сёрниын тӧдчанлун. | **Тӧдны** эмакыв кыдзи асшӧра кывсикас, торйӧдны мукӧд кывсикасъясысь. **Кужны** висьтавны эмакывлысь морфология признакъяс: ловъя-ловтӧм, аснима-абу аснима. **Тӧдмавны** лыд, вежлӧг. **Кужны видлавны** морта-индана суффикса эмакывъяс морт, лыд, вежлӧг серти. **Тӧдны** эмакывлысь артманног: суффиксъяс отсӧгӧн, кывъяс ӧтлаӧдӧмӧн, эмакывйӧ мукӧд кывсикасысь вуджӧмӧн. **Торйӧдны** эмакыв артмӧдан да донъялан суффиксъяс. **Тӧдны** эмакыв гижанног правилӧяс, **кужны** подуласьны гижан уджъясын.**Тӧдны** да **гӧгӧрвоӧдны** эмакывлысь тӧдчанлунсӧ синтаксисын. **Вӧдитчыны** вомгора сёрниын и гижӧдын эмакывъясӧн, эмакыв-синонимъясӧн.  |
| **Кывберд**Кывбердлӧн вежӧртас. Морфологияын да синтаксисын петкӧдчӧм. Качественнӧй да относительнӧй кывбердъяс. Ӧткодялан тшупӧдъяс. Кывбердъяслӧн артмӧм. Тэчаса кывбердъяс да найӧс гижанног. Кывбердлӧн эмакыв пыдди мунӧм. Кывбердлӧн текстын тӧдчанлун.  | **Тӧдны** кывберд кыдзи асшӧра кывсикас, торйӧдны мукӧд кывсикасъясысь. **Кужны тӧдмавны**  да висьтавны кывбердлысь морфология признакъяс: качественнӧй, относительнӧй. **Кужны тӧдмавны** да **артмӧдны** кывбердъяслысь ӧткодялан тшупӧдъяс. **Тӧдны** кывбердъяслысь артманног: кывъяс ӧтлаӧдӧмӧн, кывбердысь да мукӧд кывсикасъясысь суффиксъяс отсӧгӧн, *не-* да *мед-*приставкаяс отсӧгӧн. **Босьтны да кутны вежӧрас** кывбердъяс гижанног правилӧяс, подуласьны на вылӧ гижан уджъяс вӧчигӧн.**Тӧдны, кужныгӧгӧрвоӧдны** кывбердлысь синтаксисын петкӧдчӧмсӧ. **Видлавны** кывбердъяслысь художествоа текстъясын коланлунсӧ да тӧдчанлунсӧ.**Кужӧмӧн пыртны** кывбердъяс вомгора сёрниӧ да гижан уджъясӧ. |
| **Лыдакыв**  | **Торйöдны** лыдакыв мукöд кывсикасъясысь.**Тöдны** тэчас серти лыдакывъяслысь артмöм: прöстöй, сложнöй, тэчаса; вежöртас серти: лыда, собирательнöй, пöрадок петкöдлысь. **Велӧдчыны шуавны** комиӧн ылыса лыд да юкöн петкӧдлысь лыдакывъяс: 1 да 1/2 тупöсь нянь = тупöсьöн-джынйöн; 0,5 лун = лун джын да с.в. Тӧдныгижанногсӧсложнöй да тэчасалыдакывъяслысь, датаяслысь. **Велӧдчыны**пыртны коми лыдакывъяс сёрниӧ да гижöдӧ. |
| **Нимвежтас** | **Тӧдны** нимвежтаслысь морфология признакъяс да синтаксисын петкӧдчӧм. **Торйӧдны** нимвежтас мукӧд кывсикасысь. **Кужны вежлавны** нимвежтасъясӧн нима кывсикасъяс. **Тöдны**  нимвежтас сикас нимъяс (öта-мöд бӧрся пöрадокыс абу быть), налысь гижанногсӧ. **Кужны торйӧдны** нимвежтасъяс сикасъяс сертиыс. **Тӧдмавны** вынсьӧдан-морта да мукӧд нимвежтасъяслысь вежлӧг формаяс. **Тӧдны** нимвежтасъяслысь артманног. **Тӧдны** гижанногсӧ *-кӧ, -сюрӧ, не-* кывторъяса-суффиксъяса нимвежтасъяс-лысь. **Вӧдитчыны** нимвежтасьясöн вомгора сёрниын да гижöдын литературнӧй кыв нормаяс тöдӧмӧн, гижанног правилӧяс вылӧ мыджсьӧмӧн. |

**7 класс. 68 час.**

|  |  |
| --- | --- |
| **Велӧдан темаяс:**мый колӧ гӧгӧрвоны да босьтны вежӧрас велӧдчысьлы | **Удж сикасъяс:**мый колӧ кужны да вӧчны велӧдчысьлы тема сертиыс |
| **Кывным олӧ, вежсьӧ, сӧвмӧ.**  | **Тӧдны**  чужан кывлысь финн-угор кывъяскӧд матыслунсӧ да торъялӧмсӧ, быд кывлысь ас кежас сӧвмӧмсӧ.  **Видзны** чужан кывлысь сӧстӧмлунсӧ, **тӧждысьны** сы вӧсна. Чукӧртны колана материал, лӧсьӧдны тема сертиыс мӧвпалана гижӧд. |
| **Текст. Сёрни. Сёрни стильяс**  |
| Текст. Текст сикасъяс. Текстлӧн тема, мог, шӧр мӧвп.Прӧстӧй да сложнӧй план.Наука, публицистика стильяс, налӧн признакъяс.  | **Тӧдны** текст признакъяс. **Тӧдмавны** текстлысь темасӧ, шӧр мӧвпсӧ, кыпӧдӧм могъяссӧ. **Тӧдны**текстлысь юкӧнъяс, композиция (заводитчӧм, шӧр юкӧн, пом).**Кужны лӧсьӧдны**прӧстӧй да сложнӧй планъяс. **Видлавны да донъявны** текст сюрӧссӧ лоӧмторъяс петкӧдлӧм-йитчӧм сертиыс, лексика да грамматика боксянь. **Тӧдны** наука да публицистика стильяс, **кужны гӧгӧрвоӧдны** налысь торъялӧмсӧ.**Лӧсьӧдны** разнӧй текстъяс, наука да публицистика стиля гижӧдъяс. **Донъявны** ассьыс да ёртъясыслысь уджъяс, **бырӧдны** сюрӧс серти шыбӧльяс, веськӧдны лексика да грамматика боксянь торксьӧмъяс.**Кужны** сёрнитны класс водзын. |
| **Морфология, орфография**  |
| Кадакыв.Кадакыв кыдз кывсикас: сылӧн вежӧртас, морфология признакъяс, синтаксисын тӧдчанлун.Кывпод – кадакывлӧн вежласьтӧм форма.Кадакывлӧн наклонение. Кадакывлӧн кад, лыд, морт серти вежласьӧм. Морттӧм кадакывъяс. Соссяна кадакывъяс. Вуджана да вуджтӧм кадакывъяс. Залог. Кадакывъяслӧн артмӧм. Действие мунанног петкӧдлысь суффиксъяс. Звукоподражательнӧй да изобразительнӧй кадакывъяс. Кыка кадакывъяс.Кадакывъяс гижанног. Кадакывлӧн сёрниын коланлун да тӧдчанлун. | **Торйӧдны** кадакыв мукӧд кывсикасысь. **Торйӧдны** кывпод да морта формаяс. **Тӧдны** кывпод артмӧдысь *–ны, –ыны* суффиксъяс*.* **Тӧдны, кужны тӧдмавны** юӧртан да тшӧктан наклонениеа формаяс. **Кужны вежлавны** кадакывъяс морт, кад, лыд серти. **Тӧдны** соссяна кадакывъяслысь артмӧм да гижанног. **Тӧдмавны** тшӧктана кадакывъяс, тӧдны налысь тӧдчанлунсӧ. **Торйӧдны** вуджан да вуджтӧм кадакывъяс, **кужны вайӧдны** видлӧгъяс, **индыны** сёрникузяысь. **Тӧдны** залог формаяс, налысь артмӧм.**Гӧгӧрвоӧдны** кадакывлысь артмӧм: действиелысь ӧтчыд, унаысь либӧ дыр мунӧм петкӧдлысь суффиксъясӧн; изобразительнӧй да звукоподражательнӧй кадакывъяс -*мунны, -видзны, -вартны, -кывны, -керны*суффиксъясӧн. **Тӧдны** гижанног правилӧяс, **подуласьны**на вылӧ гижан уджъяс вӧчигӧн. **Тӧдны** кадакывлысь тӧдчанлунсӧ синтаксисын. **Кужны видлавны** да **индыны** кадакывлысь грамматика формаяссӧ, морфология признакъяссӧ, синтаксисын петкӧдчӧмсӧ. **Тӧдны** кадакывлысь коланлунсӧ да тӧдчанлунсӧ сёрниын да художествоа литератураын. **Видлавны** художествоа текст да **туявны** гижысьыслысь кадакывъясӧн вӧдитчан кужӧмлунсӧ.**Кужӧмӧн вӧдитчыны** кадакывъясӧн, кадакыв-синонимъясӧн асшӧратворческӧй уджъясын. **Видлавны** да донъявны ас да ёртъяслысь уджъяссӧ. |
| Шӧркыв.Ногакыв.Шӧркыв да ногакыв – кадакывлӧн вежласьтӧм формаяс. Шӧркывлӧн да ногакывлӧн морфология боксянь вежӧртас, синтаксисын тӧдчанлун. Шӧркыв да ногакыв артманног.Шӧркывлӧн кывбердысь торъялӧм. Ногакывлӧн кадакывбердысь торъялӧм. Шӧркывъя да ногакывъя тэчасъяс. Шӧркывлӧн да ногакывлӧн сёрниын коланлун да тӧдчанлун.Кужны аддзыны сёрникузяысь, видлавны морфология да синтаксис боксянь. | **Тöдны**кадакывлысь аслыссикас формаяс*– шöркыв да ногакыв.* **Торйӧдны**найӧсвежӧртас да артманног сертиыс.**Тӧдны**шӧркыв да ногакыв артмӧдысь суффиксъяс. Шӧркыв артмӧдысь суффиксъяс: *-ысь, -öм, -тӧм, -ан (-ян), (-ана).* Ногакыв артмöдысь суффиксъяс: *-иг (-iг), - игöн (-ігöн), -тӧг, -мöн, -öмöн*.**Гӧгӧрвоӧдны** шӧркыв да кывберд костысь торъялӧмсӧ, ногакыв да кадакывбердлысь торъялӧмсӧ. **Аддзыны**шӧркывсӧ да ногакывсӧ сёрникузяысь, видлавны морфология да синтаксис боксянь.**Кужны артмӧдны** шӧркывъя да ногакывъя тэчасъяс, пыртны сёрниӧ, гижан уджъясӧ.**Кужны вӧдитчыны** сёрниын разнӧй вежӧртаса суффиксъясӧн артмӧм шӧркывъясӧн да ногакывъясӧн.  |
| Кадакывберд.Кадакывберд – асшӧр вежласьтӧм кывсикас. Кадакывбердлӧн вежӧртас, морфологияын да синтаксисын петкӧдчӧм.Кадакывбердъяслӧн артмӧм, суффиксъяс.Вежӧртас серти сикасъяс, ӧткодялан тшупӧдъяс. Кадакывбердъяс гижанног.Кадакывбердъяслӧн сёрниын да гижӧдын коланлун да тӧдчанлун. | **Тӧдны** кадакывбердлысь вежӧртас, морфология признакъяс, синтаксисын тӧдчанлун. **Торйöдны** *кадакывберд* мукöд кывсикасъясысь. **Тöдны** кадакывбердлысь сикасъяс, висьтавны юалöмъяс отсöгöн сикаслысь нимсö.**Тӧдны** öткодялан тшупöдъяслысь вежӧртассӧ.**Тӧдны** кадакывбердлысь артманногсö да гижанногсö.**Видлавны** кадакывберд морфология да синтаксис боксянь.**Вöдитчыны** кадакывбердъясöн сёрниын да гижöдын. |
|  Состояние петкӧдлысьКывъяс. | **Тӧдны***состояние петкöдлысь кывъяслысь* ве­жöртассӧ да синтаксисын налысь тöдчанлунсö.**Вöдитчыны** состояние петкöдлысь кывъясöн гижöдын, сёр­ниын. |
| Отсасян кывсикасъяс.Отсасян кывсикасъяслӧн коланлун да тӧдчанлун. | **Кужны торйӧдны** отсасян кывсикасъяс: кывбӧр, кывйитӧд, кывтор. **Тӧдны**отсасян кывсикасъяслысь гижанног правилӧяс, **подуласьны**на вылӧ гижигӧн.Кужӧмӧн вöдитчыныотсасян кывсикасъясӧн сёрниын да гижöдын. |
| Кывбӧръяс.Кывбӧръяслӧн вежӧртас серти чукӧръяс.Кывбӧръяс гижанног.Кывбӧръяслӧн сёрниын да гижӧдын коланлун да тӧдчанлун. | **Тöдны***кывбӧръяслысь* сёрниын да ги­жöдын коланлунсö да тöдчанлунсö.**Тöдны** кывбӧръяслысь вежӧртас серти чукӧръяс. Тöдмавны вежöртас сертиыс да колана ногöн гижны асшöркывсикасъяскöд.  |
| Кывйитӧдъяс. | **Тӧдны** кывйитӧдъяслысь коланлунсӧ да тӧдчанлунсӧ. **Торйӧдны** мукӧд отсасян кывсикасысь. **Тӧдны:** сочинительнöй кывйитöдъяс: йитана *(да, и, дай. ни)*, торйöдана*(нисьö,* -*нисьö,либö*, али,*то, -то*), паныда *(а, но, да (но пыдди);*подчинительнӧйкывйитӧдъяс*: да, мый, сы вӧсна мый, кӧть, быттьӧ, мед.*  |
| Кывторъяс. | **Тӧдны** кывторъяслысь коланлунсӧ да тӧдчанлунсӧ. **Торйӧдны** кывтор мукӧд кывсикасысь. **Тӧдны** кывторъяслысь вежӧртас серти сикасъяс, кужӧмӧн вӧдитчыны вомгора да гижӧд сёрниын.  |
| Междометие. | **Торйöдны***междометие* мукöд кывсикасъясысь. **Лыддьыны**колана шуанног бӧрйӧмӧн междометиеа сёрникузяяс. **Тöдны** междометиеяс дырйи пунктуация пасъяс сувтöдöм: чутік либö горöдан пас. Аддзыны междометиеяс текстысь.Пыртны междометиеяс асшӧр творческӧй уджъясӧ. |

**8 класс. 68 час.**

|  |  |
| --- | --- |
| **Велӧдан темаяс:**мый колӧ гӧгӧрвоны да босьтны вежӧрас велӧдчысьлы | **Удж сикасъяс:**мый колӧ кужны да вӧчны велӧдчысьлы тема сертиыс |
| **Коми кывлӧн финн-угор кыв семьяын ин: урал подув кывсянь ӧнія кадӧдз.** **Перым кывъяслӧн ӧтувъялун да торъялӧм. Финн-угор кыв туялысьяслӧн коми кыв сӧвмӧдӧмын тӧдчанлун.**  | **Тӧдны** перым кывъяслысь вужъяссӧ. **Гӧгӧрвоӧдны** сӧвман тшупӧдъяссӧ. **Тӧдны** комилы медматыс кывъя йӧз йылысь. **Орччӧдӧмӧн видлавны** зырян-коми, перым-коми, коми-удмурт кывъяс (кывтэчасъяс, сёрникузяс, неыджыд текстъяс серти). **Аддзыны** ӧткодьлун да торъялӧм. **Тӧдны коми** кыв туялысьяслысьнимъяссӧ, уджъяссӧ; висьтавны 3-4 учёнӧй йылысь. **Корсьны** тема сертиыс содтӧд юӧртӧмъяс, статьяяс. **Дасьтыны** проект (презентация, юӧртӧм), сёрнитны ёртъяс водзын.  |
| **Текст. Сёрни. Сёрни стильяс** |
| Паськӧдны текст да сёрни стильяс йылысь йылысь тӧдӧмлун: наука, публицистика, делӧвӧй, йӧзкост сёрни, художествоа литература кыв. Делӧвӧй стиль: автобиография, корӧм, шыӧдчӧм. Публицистика стиль: репортаж, очерк, газетӧ юӧртӧм. Наука стиль: небӧг донъялӧм, аннотация гижӧм.  | **Тӧдны** сёрни стильяс йылысь: йӧзкост сёрни, публистика, наука, делӧвӧй, художествоа литература кыв. **Кужны тӧдмавны** гижӧд стиль.**Орччӧдӧмӧн туявны** разнӧй стиля текстъяс, гӧгӧрвоӧдны торъялӧмсӧ. **Лӧсьӧдны** разнӧй стиля асшӧр текстъяс.**Тӧдны да** творческӧй уджъяс вӧчигӧн**кутчысьны**текст лӧсьӧдан правилӧясӧ: мунан действиеяс сьӧрсьӧн-бӧрсьӧн петкӧдлӧм, абзацъяс йитлӧм, сюрӧслӧн темалы да шӧр мӧвплы лӧсялӧм. **Петкӧдчыны** йӧз водзын **да сёрнитны** асшӧр уджъясӧн (юӧртӧм, висьт, доклад, проект да с.в.)**Видлавны-бурмӧдны** ас да ёртъяслысь текстъяс кыв боксянь, стиль серти. |
| **Синтаксис да пунктуация.****Кывтэчас. Прӧстӧй сёрникузя** |
| Синтаксис – грамматика юкӧн. Кывтэчас да сёрникузя – синтаксисын велӧдантор.  | **Босьтны вежӧрӧ**, кужны гӧгӧрвоӧдны синтаксис кывлысь вежӧртассӧ. **Тӧдны** синтаксис юкӧн велӧдігӧн вӧдитчан терминъяс. |
| Кывтэчас.Кывтэчаслӧн признакъяс.Кывъяслӧн кывтэчасын йитчӧм.Кывтэчаслӧн сикасъяс. | **Тӧдны** кывтэчаслысь артмӧм.**Гӧгӧрвоӧдны***кывтэчаслысь* öтка кывйысь да сёрникузяысь торъялӧмсӧ.**Тӧдмавны** кывтэчасса кывъяс костысь йитöдсö: *веськӧдлӧм, сибӧдчӧм*; **индыны** сюрöса да йитчысь кывъяссö.**Тӧдны** кывтэчас сикасъяс: кадакывъяяс, нимаяс, кадакывбердаяс.**Артмöдны** кывтэчасъяс, кужны сувтӧдны йитчысь кывсӧ колана формаӧ. **Кужны вӧдитчыны** сёрниын вежӧртас серти лӧсялан синонима кывтэчасъясӧн. **Аддзыны** кывтэчасъяс сёрникузяысь.**Видлавны** кывтэчас морфология да синтаксис боксянь. |
| Прӧстӧй сёрникузя.Кывтэчас да сёрникузя. Сёрникузялӧн медшӧр признакъяс. Сёрникузя шуанног.Сёрникузя сикасъяс висьталан мог да шуанног серти. Горӧдана да абу горӧдана сёрникузяяс. Соссяна да эскӧдана сёрникузяяс.  | **Тöдны** *сёрникузяяслысь* артмöмсö, медшöр признакъяссӧ.**Тöдмавны** сёрникузяяс висьталан мог серти:юöртана, юалана, чуксалана, шуанног серти:горöдана да абу горöдана, соссяна али эскӧдана. **Торйöдны**прӧстӧй сёрникузя кывтэчасысь, индыны сёрникузялысь грамматика подув (сюрӧса юкӧдъяс). **Тӧдны** паськӧдӧм да абу паськӧдӧм сёрникузяяс, гӧгӧрвоӧдны торъялӧмсӧ.**Аддзыны** прӧстӧй сёрникузяяс текстысь да тöдмавны сикасъяссӧ.**Тӧдны** сёрникузя помын пунктуация пасъяслысь (чут, юалан пас, горöдан пас) коланлунсӧ, гижигӧн**кужны пуктыны** колана пасъяс.**Кужны лӧсьӧдны** да вӧдитчыны сёрниын юöртана, юалана, чуксалана, шуанног серти:горöдана да абу горöдана, соссяна да эскӧдана сёрникузяясӧн.  |
| Кык состава (сюрӧса юкӧда) прӧстӧй сёрникузяяс. Подувпас да сійӧс петкӧдлӧм.Юӧрпас. Прӧстӧй кадакывъя юӧрпас.Составнӧй юӧрпас: составнӧй кадакывъя юӧрпас, составнӧй нима юӧрпас.Подувпас да юӧрпас костын тире. | **Тӧдны** кык состава (сюрöса) прöстöй сёрникузялысь признакъяс. **Кужны торйӧдны** сложнӧй сёрникузяясысь.**Аддзыны** кык состава сёрникузяысь подувпас да юӧрпас,**гӧгӧрвоӧдны**  йитчӧмсӧ, **видлавны** морфология боксянь. **Аддзыны да видлавны** сёрникузяысь сюрӧса да содтана юкӧдъяс.**Тӧдмавны**  юöрпаслысь сикассö да гöгöрвоöдны артмöмсö(прӧстӧй, составнӧй юöрпаса либӧ нима). **Кужны пуктыны**подувпас да юöрпас костын тире, гӧгӧрвоӧдны сылысь коланлунсӧ.**Видлавны** кык состава прӧстӧй сёрникузя синтаксис боксянь. **Кужны лӧсьӧдны**прӧстӧй юӧрпаса, составнӧй юöрпаса либӧ нима прӧстӧй сёрникузяяс.  |
| Сёрникузяын содтана юкӧдъяс.Содтана юкӧдъяс йылысь велӧдӧмторсӧ мӧдпӧвъёвтӧм да паськӧдӧм. Содтанпас (веськыд да косвеннӧй содтанпас).Тöдчöданпас, приложение – тӧдчӧданпаслӧн сикас. Ногапас (вежӧртас серти: ина, када, помка да мог петкӧдлысь, нога, степень, мера петкӧдлысь). Содтана юкӧдъяс кывсикасъясӧн петкӧдлӧм.  | **Тӧдны** паськӧдӧм да абу паськӧдӧм сёрникузяяслысь артмӧмсӧ.**Аддзыны-индыны** сёрникузяысь подув да содтана юкӧдъяс. **Тӧдмавны** юалӧм отсӧгӧн содтана юкӧдъяс да кутшӧм кывсикасӧн найӧ петкӧдлыссьӧны.**Тӧдмавны** содтанпаслысь юӧрпаскӧд йитӧдсӧ. **Кужны торйӧдны** веськыд да косвеннӧй содтанпасъяс. **Тӧдмавны** тӧдчӧданпас, приложение. **Аддзыны** ногапаслысь юӧрпаскӧд йитчӧмсӧ. **Тӧдмавны** юалӧм отсӧгӧн ногапаслысь сикас да кутшӧм кывсикасӧн петкӧдлӧма.**Кужны лӧсьӧдны** содтана юкӧдъясӧн паськӧдӧм сёрникузяяс. |
| Сёрникузяын кыв арт.  | **Тӧдны** кыв арт йылысь: веськыд, бӧра. **Тӧдны**, кутшӧм юкӧдъяс сёрникузяын оз вежны инсӧ: нимтан вежлӧга эмакывйӧн петкӧдлӧм юӧрпас, тӧдчӧданпас.  |
| Ӧти состава прӧстӧй сёрникузяяс.Ӧти состава сёрникузяяс йылысь. Сёрникузя сикасъяс.Юӧрпас серти ӧти состава сёрникузяяс: тырвыйӧ морта, стӧчмӧдтӧм морта, морттӧм.Подувпас серти: нима сёрникузя.Сёрникузя-синонимъяс. | **Тӧдны** кык состава да ӧти состава сёрникузяяслысь торъялӧм. **Тӧдны** ӧти состава сёрникузяясын юӧрпаслысь да подувпаслысь тӧдчанлунсӧ. **Гӧгӧрвоӧдны** ӧти состава сёрникузяяслысь артмӧмсӧ. **Кужны тӧдмавны** ӧти состава сёрникузя сикасъяс: тырвыйӧ морта, стӧчмӧдтӧм морта, морттӧм, нима. **Лӧсьӧдны** ӧти состава сёрникузялы кык состава сёрникузя синонимъяс. **Аддзыны** текстысь ӧти состава сёрникузяяс. **Кужны лӧсьӧдны** ӧти состава сёрникузяяс, вӧдитчыны сёрниын да гижöдын;**индыны** художествоа гижöдъясысь татшöм сёрникузяяссö, тöдчöдны коланлунсö. |
| Тырмана абу тырмана сёрникузяяс. | **Тӧдны** абу тырмана сёрникузяяс йылысь да кӧні найӧ паныдасьлӧны. **Кужны торйӧдны** абу тырмана сёрникузяяс ӧти юкӧда сёрникузяясысь. |
| Ӧтсяма юкӧдъяса сёрникузяяс. Ӧтсяма юкӧдъяс шуанногӧн да кывйитӧдъясӧн йитӧм. Кывйитӧдъяслӧн вежӧртас: ӧтвывтана, торйӧдана, паныд сувтӧдана. Ӧтсяма юкӧдъяслӧн радъяс. Ӧтсяма юкӧдъяс ддорын ӧтвывтана кывъяс. Ӧтсяма юкӧдъяс костын пунктуация пасъяс. Ӧтвывтан кывъяс дырйи кыкчута да да визь (тире). | **Тӧдны** ӧтсяма юкӧдъяса сёрникузялысь артмӧм. **Кужнытӧдмавны** ӧтсяма юкӧд сикасъяс. **Гӧгӧрвоны** да **торйöдны** öтсяма да абу öтсяма тöдчöданпасъяс. **Тӧдны** кывйитӧдъяслысь йитан вежӧртассӧ: ӧтвывтан, торйӧдан, паныд сувтӧдан.**Кужны** пуктавны ӧтсяма юкӧдъяс костын пунктуация пасъяс.**Тӧдны**  öтсяма юкöдъяса да на дырйи öтвывтан кывъяса сёрникузяяс йылысь.**Кужны пуктавны** кыкчута либӧ тире ӧтвывтан кывъяс дырйи. **Кужны лӧсьӧдны** ӧтсяма юкӧдъяса сёрникузяяс, вӧдитчыны сёрниын да гижӧдын. **Видлавны** художествоа текстысь ӧтсяма юкӧда сёрникузяяс.  |
| Шыӧдчӧма, пыртана кывъяса сёрникузяяс. Шыӧдчӧм йылысь велӧдӧмтор мӧдпӧвъёвтӧм. Паськӧдӧм шыӧдчӧм. Пыртана кывъяс. Пыртана сёрникузяяс. Содтана тэчасъяс. Шыӧдчӧм, пыртана кывъяс, содтана тэчасъяс дырйи пунктуация пасъяс. | **Тӧдны** сьӧктӧдӧм прӧстӧй сёрникузяяс йылысь. **Тӧдны**прӧстӧй сёрникузяясын паныдасьлан грамматика боксянь йитчытӧм кывъяс да тэчасъяс йылысь. **Аддзыны-индыны** прӧстӧйсёрникузяясысь шыӧдчӧмъяс, пыртана кывъяс, пыртана сёрникузяяс. **Тӧдны** пыртана кывъяслысь да пыртана сёрникузяяслысь торъялӧмсӧ. **Тӧдны**содтана тэчасъяс йылысь. **Кужны лыддьыны** шыӧдчӧмъяса, пыртана кывъяса да сёрникузяяса, содтана тэчасъяса сёрникузяяс колана шуанногӧн. **Кужны йитны** сёрникузяяс, текст юкӧнъяс пыртана кывъяс отсӧгӧн. **Кужны артмӧдны** шыӧдчӧмъяса, пыртана кывъяса, содтана тэчасъяса сёрникузяяс, пыртны найӧс гижан уджъясӧ. **Вӧдитчыны** сёрниын пыртана кыв-синонимъясӧн.Гижигӧн **кужны пуктавны** пунктуация пасъяс грамматика боксянь йитчытӧм кывъяса, тэчасъяса прӧстӧй сёрникузяясын.  |
| Торйӧдӧм юкӧдъяса сёрникузяяс. Торйӧдӧм йылысь гӧгӧрвоӧдӧм.Торйӧдӧм тӧдчӧданпасъяс: кывбердъяс, шӧркывъя тэчасъяс.Торйӧдӧм приложение. Торйӧдӧм ногапас. Стӧчмӧдысь содтанпасъяс торйӧдӧм.  | **Гӧгӧрвоны**, кыдзи артмӧ сёрникузяын юкӧдъяссӧ торйӧдӧмыс. **Тӧдны**, кор тӧдчӧданпас лоӧ торйӧдӧм юкӧдӧн, мыйӧн сійӧс петкӧдлыссьӧ. **Тӧдны**, кор приложение лоӧ торйӧдӧм юкӧдӧн, мыйӧн петкӧдлыссьӧ. **Тӧдны**, кор ногапас лоӧ торйӧдӧм юкӧдӧн, мыйӧн сійӧс петкӧдлыссьӧ. **Тӧдны**, кор содтанпас лоӧ торйӧдӧмаӧн, кутшӧм вежӧртасыс, мыйӧн петкӧдлыссьӧ. **Кужны аддзыны-индыны** сёрникузяясысь торйӧдӧм юкӧдъяс, **тӧдмавны** юкӧд сикасъяссӧ. **Кужны вайӧдны** торйӧдӧм юкӧдъяслы синтаксис синонимъяс. Торйӧдӧм да стӧчмӧдысь юкӧдъяса прӧстӧй сёрникузя гижигӧн **кужны пуктавны** пунктуация пасъяс. **Кужны лӧсьӧдны** торйӧдӧм да стӧчмӧдысь юкӧдъяса сёрникузяяс, пыртны текстъясӧ.**Видлавны** художествоа текстъяс, донъявны торйӧдӧм да стӧчмӧдӧм юкӧдъяса сёрникузяяслысь тӧдчанлунсӧ.  |
| Веськыд да косвеннӧй сёрни. Веськыд сёрни да автор кывъяс. Веськыд сёрниа сёрникузяын пунктуация пасъяс.Косвеннӧй сёрни. Цитата. Морта-морт сёрни. Веськыд сёрниа сёрникузялӧн синтаксис синонимъяс. Художествоа литератураын веськыд сёрнилӧн тӧдчанлун. | **Тӧдны** веськыд сёрнилысь признакъяс. **Аддзыны-индыны** текстъясысь морта-морт, веськыд сёрниа, цитатаяса сёрникузяяс. **Тӧдны** веськыд сёрни да цитатаяс дырйи пунктуация пасъяс пукталан правилӧяс. Цитатаяса,морта-морт да веськыд сёрниа сёрникузяяс гижигӧн **кужны пуктавны** пунктуация пасъяс. **Кужны** веськыд сёрни **вежны** косвеннӧйӧн. **Кужны лӧсьӧдны** морта-морт сёрни, веськыд да косвеннӧй сёрниа сёрникузяяс да пыртны найӧс текстӧ (висьтӧ, очеркӧ). **Кужнывӧдитчыны** цитатаясӧн творческӧй уджъяс гижигӧн.**Кужны донъявны** морта-морт да веськыд сёрнилысь художествоа литератураын тӧдчанлунсӧ.  |

**9 класс. 68 час.**

|  |  |
| --- | --- |
| **Велӧдан темаяс:**мый колӧ гӧгӧрвоны да босьтны вежӧрас велӧдчысьлы | **Удж сикасъяс:**мый колӧ кужны да вӧчны велӧдчысьлы тема сертиыс |
| **Кыв йылысь тӧдӧмлунъяс.** **Коми кыв – Коми Республикаын государственнӧй кыв**.  | **Тӧдны**коми кыв чужӧм-сӧвмӧм йылысь; вежӧртӧмӧн пыдди пуктыныкоми йӧзлысь чужан кывсӧ, кывны асьсӧ бать-мам кыв тӧдысь да сыӧн сёрнитысь мортӧн. **Тӧдны** Коми Республикаса оланподулӧ кыв йылысь пыртӧм статьяяс. **Тӧдны да видзны** чужан кывлысь аслыспӧлӧслунсӧ, сёрни мичмӧдан озырлунсӧ. **Дасьтыны** темалы лӧсялана статья (доклад, презентация) да йӧзӧдны (классын, газетын, библиотекаын).  |
| **Синтаксис, пунктуация.****Сложнӧй сёрникузя**  |
| Сложнӧй сёрникузя йылысь гӧгӧрвоӧдӧм.  | **Тӧдны** сложнӧй сёрникузялысь артманног. **Кужны гӧгӧрвоӧдны** сложнӧй сёрникузялысь артмӧмсӧ, сы пытшкын прӧстӧй сёрникузяяслысь йитчӧмсӧ: кывйитӧд-союзъясӧн, сюзъястӧг. **Кужны торйӧдны** сложнӧй сёрникузяяссӧ артманног сертиыс. **Тӧдны** сложнӧй сёрникузя сикас нимъяс: сложносочинённӧй, сложноподчинённӧй, союзтӧм. |
| Сложносочинённӧй сёрникузя.«Сочинительнӧй кывйитӧдъяс» тема мӧдпӧвъёвтӧм. Кывйитӧдӧн йитчӧм сертиыс сложносочинённӧй сёрникузялӧн вежӧртас, артманног да пунктуация пасъяс.  | **Гӧгӧрвоны** сложносочинённӧйсёрникузялысь артмӧмсӧ. **Аддзыны** подув юкӧдъяс, **гӧгӧрвоны** налысь йитчанногсӧ.**Кужныгӧгӧрвоӧдны** сложносочинённӧй сёрникузяын прӧстӧйяслысь йитчӧмсӧ сочинительнӧй кывйитӧд вежӧртас серти: ӧтвывтана, паныд сувтӧдана, торйӧдан.**Кужны аддзыны-индыны** сложносочинённӧй сёрникузясӧ текстысь, торйӧдны мукӧд сёрникузяясысь. Сложносочинённӧй сёрникузялы **кужны вайӧдны** синтаксическӧй синонимъяс. **Артмӧдны** сложносочинённӧй сёрникузялы (СсС) схема, схема сертиыс – СсС.**Кужны** колана шуанногӧн **лыддьыны** сложносочинённӧй сёрникузяяс. **Артмӧдны** сложносочинённӧй сёрникузяяс, пыртны творческӧй уджъясӧ. **Видлавны** СсС синтаксис боксянь.  |
| Сложноподчинённӧй сёрникузя.Сложноподчинённӧй сёрникузя йылысь.  | **Гӧгӧрвоны** сложноподичнённӧй сёрникузялысь артманног. **Кужны аддзыны-индыны** сюрӧса да придаточнӧй сёрникузяяссӧ. **Кужны тӧдмавны** придаточнӧйлысь сюрӧсаыскӧд йитчанногсӧ: кывйитӧдӧн, либӧ кывйитӧд пыдди мунысь нимвежтасӧн, либӧ кадакывбердӧн. **Тӧдны** придаточнӧйлысь сулаланін: сюрӧса юкӧн водзын, шӧрын, бӧрын. Сюрӧса сёрникузясянь придаточнӧй дорӧ **кужны сувтӧдны** юалӧм. **Тӧдны** сюрӧса да придаточнӧй сёрникузяяс костын пунктуация пасъяс пуктӧм йылысь.**Велӧдчыны лӧсьӧдны** сложноподчинённӧй сёрникузялы графическӧй да линейнӧй схемаяс. |
| Придаточнӧй сёрникузя сикасъяс. Изъяснительнӧй, определительнӧй придаточнӧй сёрникузяяс. Обстоятельствоа придаточнӧй сёрникузяяс. Придаточнӧйлӧн йитчанног да ин.Сложноподчинённӧй сёрникузяын пунктация пасъяс. | **Гӧгӧрвоны** сложноподчинённӧй (СпС)сёрникузялысь артмӧмсӧ, аддзыны-индыны сюрӧса да придаточнӧй юкӧнъяссӧ.**Кужны** юалӧмӧн **тӧдмавны да гӧгӧрвоӧдны**  придаточнӧй сёрникузя сикасъяс: изъяснительнöй, определительнöй,обстоятельственнöйяс (када, ина, нога, мог да помка, степень пет­кöдлысь, условнöй, уступительнöй).**Тӧдчӧдны** сюрӧса дорас придаточнӧйлысь йитчанногсӧ, инсӧ. **Кужны артмӧдны** придаточнӧя (став сикас)сложноподчинённӧй сёрникузяяс, кужӧмӧн пуктавны пунктуация пасъяс. Сложноподчинённӧй сёрникузялы **кужны вайӧдны** синтаксическӧй синонимъяс.**Кужны лӧсьӧдны** сложноподчинённӧй сёрникузяяслы графическӧй да линейнӧй схемаяс. **Видлавны** СпС синтаксис боксянь. |
| Некымын придаточнӧя сложноподчинённӧй сёрникузяяс. Придаточнӧйяслӧн йитчанног сикасъяс.Некымын придаточнӧя сёрникузяын пунктуация пасъяс.  | **Кужны торйӧдны** некымын придаточнöя сложноподчинённӧй сёрнику­зяысьюкöнъяссö, тӧдмавны придаточнӧйсикасъяс.**Гöгöрвоöдны**придаточнӧӥяслысьсюрӧсакӧд йитöдъяссö, **тӧдмавны** йитӧд сикассӧ: ӧттшӧтш либӧ сьӧрсьӧн-бӧрсьӧн; **Кужны гӧгӧрвоӧдны** ӧттшӧтш йитчысь придаточнӧйяслысь сикассӧ: ӧтсяма да абу ӧтсяма придаточнӧйяс.**Артмӧдны** некымын придаточнӧя сёрникузяяс, **кужӧмӧн** пуктавны пунктуация пасъяс. **Лӧсьӧдны** некымын придаточнӧя сёрникузялы схема, схема серти – сёрникузя.**Аддзыны** некымын придаточнöясложноподчинённӧй сёрникузяяспублицистика текстъясысь, художествоагижöдъясысь.**Видлавны** некымын придаточнӧй сёрникузяяс синтаксис боксянь. |
| Союзтӧм сложнӧй сёрникузя.Союзтӧм сложнӧй сёрникузялӧн вежӧртас, йитчанног, пунктуация пасъяс. | **Тӧдны, гӧгӧрвоны да кужны гӧгӧрвоӧдны**союзтöм сложнöй сёрникузяяслысь артманногсö, признакъяссö, грамматическöй подувъяс кос­тысь йитöдъяссö.**Лыддьыны** союзтӧм сложнӧй сёрникузяясколана шуанногӧн. **Тӧдны** союзтӧм сложнӧй сёрникузяясын пунктуация пасъяс пукталан правилӧяс, **кужны подуласьны**на вылӧ гижан уджъяс вӧчигӧн. **Кужны артмӧдны**союзтöм сложнöй сёрникузяяс, пыртны гижöда уджъясӧ.**Кужны** вӧдитчыны союзтöм сложнöй да сложноподчинённöй сёрникузяясöн, кыдзи синтаксическöй синонимъясöн.**Аддзыны** союзтöм сложнöй сёрнику­зяяс художествоа, публицистика текстъясысь, **донъявны** налысь тӧдчанлунсӧ. |
| Уна сикас йитӧда сложнӧй сёрникузяяс.  | **Тӧдны** уна сикас йитӧда сложнӧй сёрникузяяслысь артманногсӧ. **Аддзыны**, **кужны гӧгӧрвоӧдны** уна сикас йитӧда сложнӧй сёрникузя юкӧдъяслысь йитчӧмсӧ, **тӧдчӧдны** пунктуация пасъяс пукталӧмсӧ. **Кужны лӧсьӧдны** уна сикас йитӧда сложнӧй сёрникузяяс. **Тӧдны** пунктуация пасъяс пукталан правилӧяс, подуласьны на вылӧ гижан уджъяс вӧчигӧн.**Кужны лӧсьӧдны** уна сикас йитӧда сложнӧй сёрникузяяслы схемаяс. **Аддзыны**публицистика, художествоа текстъясысь уна сикас йитӧда сложнӧй сёрникузяяс, **тӧдчӧдны** налысь коланлунсӧ.**Кужны видлавны** уна сикас йитӧда сложнӧй сёрникузяяс синтаксис боксянь. |
| **Текст. Сёрни. Сёрни стильяс** |
|  «Текст, сёрни, сёрни стильяс» тема серти 5-8 классъясын велӧдӧмтор мӧдпӧвъёвтӧм. Стилистика йылысь тӧдӧмлун паськӧдӧм.Гижӧд стильяс. Кывлӧн выразительнӧй позянлунъяс. | **Тӧдны** текст йылысь: признакъяс, сикасъяс, артмӧданног. **Тӧдны, гӧгӧрвоны, кужнывисьтавны** медшӧр признакъяс: мог, тема, шӧр мӧвп. **Тӧдны** *стилистика*кывлысь вежӧртассӧ.**Тӧдны** йӧзкост сёрни да гижӧд стильяслысь признакъяс. К**ужны торйӧдны**гижӧд стильяс: научнӧй, делӧвӧй, публицистика. **Тӧдны** художествоа кывлысь признакъяс.**Тӧдны** кывлысь, кыв формаяслысь, кывтэчасъяслысь сёрникузяяслысь вынсӧ стиль тӧдчӧдӧмын. **Кужны лӧсьӧдны** стиль боксянь уна сикас текст. **Кужны видлавны** ас да ёртъяслысь асшӧра гижӧм творческӧй уджъяс, бырӧдны тырмытӧмторъяс стиль боксянь.**Кужны видлавны** текстъяс стиль боксянь. **Велӧдчыны гижны** эссе. **Кужны сёрнитны** йӧз водзын.  |

**Тематическое планирование**

|  |  |  |  |  |  |  |
| --- | --- | --- | --- | --- | --- | --- |
| **Велöдан юкöнъяс** | **5 кл** | **6 кл** | **7 кл** | **8 кл** | **9 кл** | **Ставыс** |
| *Кыв йылысь тöдöмлунъяс* | 2 | 2 | 2 | 2 | 1 | **9** |
| *Мӧдпӧвсталӧм* | 5 | 4 | 4 | 4 | 2 | **19** |
| *Текст. Сёрни.* *Сёрни стильяс* | 6 | 8 | 5 | 5 | 9 | **33** |
| *Лексика да фразеология* | 8 | 11 |  |  |  | **19** |
| *Морфология*  |  | 37 | 51 |  |  | **88** |
| *Кыв состав. Кыв артмöм* | 14 |  |  |  |  | **14** |
| *Фонетика, графика,* *орфография* | 14 |  |  |  |  | **14** |
| *Синтаксис, пунктуация* | 14 |  |  | 51 |  37 | **102** |
| *Тöдöмлун-кужöмлун вынсьöдöм* | 5 | 6 | 6 | 6 | 2 | **2** |
| **Ставыс** | **68** | **68** | **68** | **68** | **51** | **323** |